Laver Cup

**Laver Cup** međunarodni je dvoranski teniski turnir na tvrdoj podlozi između ekipa Evrope i Svijeta. Održava se jednom godišnje, a zamišljen je kao teniska verzija Ryder Cupa. Termin je dvije sedmice nakon US Opena, a lokacije se rotiraju (jednom u Evropi, jednom u ostatku svijeta). Osim garantiranih premija za učešće, koje su zasnovane na plasmanu na ATP-listi, svaki član pobjedničke ekipe dobija 250.000 $, ali se ne dodjeljuju ATP-bodovi. U maju 2019. zvanično je postao dio ATP Toura.

## Format 
Šest evropskih tenisera suočava se sa šestoricom tenisera iz ostatka svijeta. Na čelu svakog tima je selektor, neka od teniskih legendi. Trojica od šest igrača kvalificiraju se na osnovu plasmana na ATP-listi dan nakon završetka Roland Garrosa u junu. Ostala trojica su "selektorov izbor", a njihova imena budu objavljena do početka US Opena u augustu. Tokom tri dana igra se 12 mečeva (devet pojedinačno i tri u parovima). Svaka pobjeda prvog dana vrijedi jedan bod, drugog dana dva, a trećeg tri. Pobjednik je ekipa koja prva osvoji 13 bodova. Svaki igrač izlazi na teren jednom ili dvaput za pojedinačne mečeve, a najmanje četiri od šest igrača učestvuju u parovima. Svi mečevi igraju se na dva dobijena seta, s *tie-breakom* do 10 poena ako meč ode u treći set.

## Raspored mečeva 
## Historija 
Turnir je nazvan po australskoj teniskoj legendi Rodu Laveru, koga smatraju jednim od najvećih igrača u historiji tog sporta. Menadžmentska kompanija Rogera Federera, TEAM8, brazilsko-švicarski biznismen i bivši učesnik Davis Cupa Jorge Paulo Lemann te Tennis Australia udružili su se kako bi osnovali Laver Cup. Federer je bio nadahnut da osnuje timski turnir zasnovan na bijenalnom Ryder Cupu u golfu, u kojem najbolji golferi iz Sjedinjenih Američkih Država igraju protiv najboljih golfera iz Evrope.

Za nekadašnje rivale, Šveđanina Björna Borga (Evropa) i Amerikanca Johna McEnroea (Svijet), objavljeno je da će biti selektori timova najmanje na tri prva izdanja. Nakon izdanja za 2019. objavili su da će i četvrti put zaredom biti selektori.

### 2017: Inauguralno izdanje 
[mini|[O2 Arena (Prag)|O2 Arena u Pragu tokom prvog Laver Cupa]]

Prvo izdanje održano je u Pragu od 22. do 24. septembra 2017. u O2 Areni. Evropa je porazila Svijet rezultatom 15–9.

|

|}
*Plasman od 18. 9. 2017.

### 2018. 
Domaćin drugog izdanja bio je Chicago od 21. do 23. septembra 2018. u United Centeru. Evropa je savladala Svijet s 13–8.

|

|}
*Plasman od 17. 9. 2018.

### 2019. 
mini|Laver Cup 2019. u Palexpu

Treće izdanje ugostila je Ženeva od 20. do 22. septembra 2019. u Palexpu. Evropa je i treći put bila bolja 13−11 nakon tijesne pobjede Aleksandra Zvereva protiv Miloša Raonića u *tie-breaku* posljednjeg meča.

|

|}
*Plasman od 16. 9. 2019.

### 2021. 
Četvrto izdanje održano je u Bostonu od 24. do 26. septembra 2021. u TD Gardenu. Prvobitno je bilo zakazano za septembar 2020, ali je odgođeno zbog pandemije COVID-a 19 kako bi se izbjeglo preklapanje s Roland Garrosom, koji je također prebačen na kraj septembra. Evropa je porazila Svijet sa 14−1.

|}
*

### 2022. 
Peto izdanje održano je u Londonu od 23. do 25. septembra, u O2 Areni.

Na ovom turniru Roger Federer povukao se iz aktivnog igranja tenisa. Svijet je prvi put došao do pobjede rezultatom 13−8.

|

|}
*
*
*

## Statistike 
### Izdanja turnira 
### Države učesnice 
### Statistika igrača 
### Statistika ekipa 
### Igrači 
#### Rekordi 
## Reference 
## Vanjski linkovi 
* Službeni sajt


Kategorija:ATP Tour
Kategorija:Muški teniski turniri
Kategorija:Teniski turniri na tvrdoj podlozi
Kategorija:Dvoranski teniski turniri